CELEX: 31987R3725
Language: el
Date: 1987-12-11 00:00:00
Title: Κανονισμός (ΕΟΚ) αριθ. 3725/87 της Επιτροπής της 11ης Δεκεμβρίου 1987 που τροποποιεί τον κανονισμό (ΕΟΚ) αριθ. 3624/87 περί παύσεως της αλιείας γλώσσας, μερλούκιου και γλώσσας της λεπιδωτής από πλοία με σημαία του Ηνωμένου Βασιλείου

Avis juridique important

|

31987R3725

Κανονισμός (ΕΟΚ) αριθ. 3725/87 της Επιτροπής της 11ης Δεκεμβρίου 1987 που τροποποιεί τον κανονισμό (ΕΟΚ) αριθ. 3624/87 περί παύσεως της αλιείας γλώσσας, μερλούκιου και γλώσσας της λεπιδωτής από πλοία με σημαία του Ηνωμένου Βασιλείου  

Επίσημη Εφημερίδα αριθ. L 349 της 12/12/1987 σ. 0040 - 0040

***** ΚΑΝΟΝΙΣΜΟΣ (ΕΟΚ) αριθ. 3725/87 ΤΗΣ ΕΠΙΤΡΟΠΗΣ  της 11ης Δεκεμβρίου 1987  που τροποποιεί τον κανονισμό (ΕΟΚ) αριθ. 3624/87 περί παύσεως της αλιείας γλώσσας, μερλούκιου και γλώσσας της λεπιδωτής από πλοία με σημαία του Ηνωμένου Βασίλειου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), και ιδίως το άρθρο 11 παράγραφος 3,  Εκτιμώντας:  ότι ο κανονισμός (ΕΟΚ) αριθ. 3624/87 της Επιτροπής (2) έπαυσε την αλιεία γλώσσας στα ύδατα της διαιρέσεως CIEM VII h, j και k και μερλούκιου και γλώσσας της λεπιδωτής στα ύδατα των διαιρέσεων CIEM V b (ζώνη ΕΟΚ), VI, XII και XIV από πλοία με σημαία του Ηνωμένου Βασίλειου ή νηολογημένα στο Ηνωμένο Βασίλειο από τις 4 Δεκεμβρίου 1987·  ότι είναι σκόπιμο να τροποποιηθεί ο κανονισμός (ΕΟΚ) αριθ. 3624/87, προκειμένου να διορθωθεί η αναφορά στη ζώνη απαγορεύσεως της αλιείας του μερλούκιου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 του κανονισμού (ΕΟΚ) αριθ. 3624/87 αντικαθίσταται από το ακόλουθο κείμενο:  «Άρθρο 1  Το ποσό των αλιευμάτων γλώσσας στα ύδατα της διαιρέσεως CIEM VII h, j και k, μερλούκιου στα ύδατα των διαιρέσεων CIEM V b (ζώνη ΕΟΚ), VI, VII, XII και XIV και γλώσσας της λεπιδωτής στα ύδατα των διαιρέσεων CIEM V b (ζώνη ΕΟΚ), VI, XII και XIV, από πλοία με σημαία του Ηνωμένου Βασιλείου ή νηολογημένα στο Ηνωμένο Βασίλειο εκτιμάται ότι έχει εξαντλήσει τις ποσοστώσεις που είχαν διατεθεί στο Ηνωμένο Βασίλειο για το 1987.  Απαγορεύεται η αλιεία γλώσσας στα ύδατα της διαιρέσεως CIEM VII h, j και k, μερλούκιου στα ύδατα των διαιρέσεων CIEM V b (ζώνη ΕΟΚ), VI, XII και XIV, και γλώσσας της λεπιδωτής στα ύδατα των διαιρέσεων CIEM V b (ζώνη ΕΟΚ), VI, XII και XIV, από πλοία με σημαία του Ηνωμένου Βασιλείου ή νηολογημένα στο Ηνωμένο Βασίλειο, καθώς μεταφόρτωση και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση των αποθεμάτων αυτών που έχουν αλιευθεί από αυτά τα πλοία, από την ημερομηνία εφαρμογής του παρόντος κανονισμού.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 11 Δεκεμβρίου 1987.  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 207 της 29. 7. 1987, σ. 1.  (2) ΕΕ αριθ. L 341 της 3. 12. 1987, σ. 20.